सोमवार आयोजित पत्रकार सम्मेलनमा दिइएको जानकारी अनुसार महोत्सबको ९५ प्रतिशत तयारी पूरा भएको छ । महोत्सबको शहरी विकास मन्त्री अर्जुन नरसिंह केसीले उद्घाटन गर्ने कार्यक्रम छ । रेवान पोखराले अंग्रेजी नयाँ बर्षको अबसरमा विगत १७ बर्षदेखि एकै समय र एकै स्थानमा महोत्सब गर्दै भएकोमा यो बर्ष मुख्य स्टेज र सास्कृतिक कार्यक्रम स्थल भने परिवर्तन गरिएको छ । यसअघि बसुन्धरा पार्कमा हुदै आएको कार्यक्रम यो बर्ष कोमागाने पार्कमा हुनेछ । महोत्सब पोखराको मुख्य पर्यटकिय क्षेत्रको रुपमा चिनिएको लेकसाइडको शहिदचोक देखि खहरे, डिहिकोपाटन सम्मको क्षेत्रमा हुनेछ ।
